《咏意》
明代·徐夜

凡骨难遽化，仙药不可求。一身为物役，未可轻王侯。

旷士洞达为，无为生远游。远游亦有方，九州非一州。

常恐血气躯，车马生坟丘。试听蟪蛄声，语默成春秋。

山岳自终古，江海日夜流。

作者简介：（约1617—约1688）明末清初山东新城人，字东痴，初名元善，字长公。明诸生。工诗。明亡后更名夜，字嵇庵。隐居东皋郑潢河上，顺治间曾南行访林和靖故居，登严子陵钓台。康熙间荐鸿博，不赴。有《东痴诗钞》。